OpenLLM-France/wikimedia huggingface dataset:
# Jean-Blaise Adema

Jean-Blaise Adema Andurandegi (Senpere, 1861eko urriaren 2a - Baiona, 1936ko maiatzaren 7a) lapurtar apaiz, kazetari eta idazlea izan zen, Grazian Adema Zaldubi idazlearen iloba. Ez zuen libururik argitaratu, baina artikulu anitz idatzi zituen, Euskalduna aldizkarian batez ere. 1918tik 1925era, Euskalduna zuzendu zuen. Euskaltzaina izan zen 1919an Euskaltzaindia sortu zenetik beretik.

## Bizitza

Jean-Blaise Adema Senperen jaio zen, 1861eko urriaren 2an; François Adema txokolategilearen eta Catherine Andurandegiren semea izan zen. Larresoroko seminario ttipian ikasi zuen lehenik, eta Baionako apaiztegian gero. 1884an apaiztu zen, 23 urte zituelarik, eta Senperen eman zuen lehenbiziko meza. 1884tik 1906ra Larresoroko apaiztegiko irakaslea izan; Frantziako historia eta geografia irakasten zituen. Besteak beste, Jean Etxepare izan zuen ikasle.
1906an, Sarako erretore izendatu zuten, eta 1910ean Uztaritzekoa. Uztaritzen Jean Elizalde Zerbitzari izan zuen apaizkide, hau Lehen Mundu Gerrara joan zen arte. 1918ko abuztuaren 8an, Baionako katedraleko kalonje izendatu zuten. Harrezkero, katedraleko diruzaina eta eskola giristinoetako arduraduna izan zen.
1895ean hasi zen Euskalduna-n idazten, eta anitz urtez besoz beso lan egin zuen Jean Hiriart-Urrutirekin astekari horretan. 1915ean, Hiriart-Urruti hil ondoan, aldizkariko erredaktoreburu bilakatu zen, eta 1918an zuzendari kargua hartu zuen. Ordura arteko bideari segitu zion aldizkariak, erlijioari, euskarari eta nekazaritzari garrantzia emanez, baina kutsu informatiboagoarekin. 1919ko irailaren 21ean, Euskaltzaindiaren lehenbiziko bilkuran, euskaltzain izendatu zuten. 1925ean, Euskalduna-ko zuzendaritza utzi zuen.
1936ko maiatzaren 7an hil zen, Baionan. Senpereko hilerrian ehortzirik dago.

## Erreferentziak

* 1 2 3 4 5 6 7 Bidegain, Eneko. Lehen Mundu Gerra "Eskualduna" astekarian. Doktore Tesia, 2012, UB/BU - UPV/EHU, euskara.euskadi.net (Noiz kontsultatua: 2020-8-7).
* 1 2 Euskaltzaindiak gaur betetzen ditu 90 urte. euskaltzaindia.eus (Noiz kontsultatua: 2020-8-7).
* ↑ Alberbide, Xipri. Zoriona. Labayru Ikastegia - Bilbao Bizkaia Kutxa Fundazioa, 2005, argitalpenak.labayru.eus (Noiz kontsultatua: 2020-8-8).
* ↑ Gratien Adema “Zaldubi” eta J. Blaise Ademaren hilobia. euskargazki.blogariak.net (Noiz kontsultatua: 2020-8-8).

## Kanpo estekak

* Datuak: Q3164594
# Jean-Christophe Napoléon

Jean-Christophe Napoléon (frantsesez: Jean-Christophe; Napoléon printzea, jaiotzez Jean Christophe Louis Ferdinand Albéric Napoléon Bonaparte; Saint-Raphaël, Frantzia, 1986ko uztailaren 11) monarkiaren aldeko batzuen ustez, Frantziako Etxe Inperial ohiaren buru da, «Napoleon VII» eta Frantziako Napoleon I.aren ondarearen oinordekoa, frantsesen enperadorea eta haien dinastiaren sortzailea.
HEC Parisen eta Harvard Unibertsitatean lizentziatua, kapital pribatuaren sektorean karrera egin zuen, Morgan Stanleyn eta Blackstonen esperientzia lortu zuen, biak New Yorken eta Londresen. Geroago Leon Capital sortu zuen, kapital pribatuko inbertsio enpresa bat.
Aitona Luis 1997an hil zenean, João Cristóvão biloba utzi zuen oinordeko gisa, Carlos Napoleão seme zaharrenaren ordez. Harentzat, seme nagusiak gehiegi onartu zuen errepublikanismoa eta bere baimenik gabe berriro ezkondu zen. Karlosek, ordea, adierazi zuen ez dagoela polemikarik edo zatiketarik semearekin etxe inperialean ondorengotza-eskubidearen inguruan.

## Erreferentziak

* ↑ L'héritier Napoléon revisite son passé - Bicentenaire de la mort de Napoléon Ier
* ↑ Jean-Christophe Napoléon Bonaparte
* ↑ Jean-Christophe Napoléon Bonaparte, un prince dans le vent de l’Histoire
* ↑ Naissance du prince Louis, nouvel héritier de la dynastie Bonaparte

## Kanpo estekak

* Datuak: Q620337
* Multimedia: Jean-Christophe, Prince Napoléon / Q620337
# Jean-Christophe Rufin

Jean-Christophe Rufin (Bourges, 1952ko ekainaren 28a) frantziar mediku, idazle, politikari eta diplomatikoa da, Frantses Akademiako kidea 2008tik.

## Lanak
### Eleberriak

* L'Abyssin, 1997
* Sauver Ispahan, 1998
* Les Causes perdues, 1999
* Rouge Brésil, 2001, Goncourt Saria
* Globalia, 2003
* La Salamandre, 2005
* Le Parfum d'Adam, 2007
* Un léopard sur le garrote, 2008 (autobiografia)
* Katiba, 2010
* Sept histoires qui reviennent de loin (ipuinak), 2011
* Le Grand Cœur, 2012
* Immortelle randonnée: Compostelle malgré moi, 2013
* Le Collier rouge, 2014
* Check-point, 2015
* Le Tour du monde du roí Zibéline, 2017
* Le Suspendu de Conakry, 2018

### Saiakerak

* Le Piège humanitaire - Quand l'humanitaire remplace la guerre, 1986
* L'Empire et les Nouveaux Barbares, 1991
* La Dictature libérale, 1994
* L'Aventure humanitaire, 1994
* Géopolitique de la faim - Faim et responsabilité, 2004
* Datuak: Q713222
* Multimedia: Jean-Christophe Rufin / Q713222
# Jean-Charles Valladont

Jean-Charles Valladont (Besançon, 1989ko martxoaren 20a) arkularia da. Frantzia ordezkatu zuen 2008ko Udako Olinpiar Jokoetan, 2016ko Udako Olinpiar Jokoetan eta 2020ko Udako Olinpiar Jokoetan. 2024ko Udako Olinpiar Jokoetan zilarrezko dominad lortu zuen gizonezkoen taldekako proban.

## Kirol lorpenak

Udako Olinpiar Jokoak :
| Urtea | Lekua | Domina | Kategoria |
| 2016 | Rio de Janeiro | 02 ! | Bakarka |
| 2024 | Paris | 02 ! | Taldeka |
| Munduko Txapelketak ||||
| Urtea | Lekua | Domina | Kategoria |
| 2013 | Antalya | 03 ! | Taldeka |
| 2017 | Mexiko Hiria | 02 ! | Taldeka |

## Erreferentziak

* ↑ Jean-Charles VALLADONT
* ↑ Jean-Charles Valladont

## Kanpo estekak

* Datuak: Q3164706
* Multimedia: Jean-Charles Valladont / Q3164706
# Jean-Christophe Lafaille

Jean-Christophe Lafaille (Gap, 1965eko martxoaren 31 – Makalu, 2006ko urtarrilaren 26a) alpinista eta mendiko gidari frantziarra izan zen. Alpeetan eta Himalaian igoera zailak egiteagatik ezaguna zen; baita ere, "beharbada Himalaian inoiz egin den auto-erreskaterik onena" bezala deskribatu dena gauzatzeagatik, aldi hartan, bakarrik jaitsi behar izan zuen Annapurnaren hegoaldeko aurpegitik beso bat hautsita, bere eskalada-laguna eroriko batean hil ondoren. Zortzi mila metroko hamalau tontorretatik hamaika igo zituen, horietako asko bakarrik edo aurretik eskalatu gabeko ibilbideetatik. Makalun, munduko bosgarren mendirik altuenean, neguko lehen igoera egiteko bakarkako saiakera batean desagertu zen.
* Datuak: Q1388432
* Multimedia: Jean-Christophe Lafaille / Q1388432
# Jean-Blaise Goienetxe

Jean-Blaise Goienetxe (Senpere, 1778 - ib., 1842) Lapurdiko militarra izan zen. Josef Bonaparteren armadan ibili zen Espainian barrena eta, haren ondoren, Napoleonen zerbitzuko militarra izan zen, Harizperekin batera. Senperera erretiratu zen, Waterlooko guduaren ondoren. Senpereko auzapeza izan zen, 1821-1834 bitarteko urteetan. Don Karlosen alde jarri zen Lehen Karlistadan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260274
# Jean-Charles Pichegru

Jean-Charles Pichegru (Arbois, Jura, Frantzia, 1761ko otsailaren 16a - Paris, Frantzia, 1804ko apirilaren 5a) Frantziako Armadako jenerala izan zen. Besançongo jakobinoen buruzagi zen 1791n, eta Rhin, Nord eta Ardennesko armadetako komandante nagusia. Herbehereak inbaditu zituen, eta hango itsas armadaren jabe egin zen 1794. urtean. Parisko ostea zuzendu zuen 1795eko matxinadaren ondoren, eta Rhingo armadako buru zela, Mannheimgo hiria hartu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q355643
* Multimedia: Charles Pichegru / Q355643
# Jamaica Inn

Jamaica Inn (euskaraz Jamaika Ostatua) 1939ko Alfred Hitchcock ingeles zinema zuzendariak zuzendutako abentura filma bat da. 1936ko Daphne du Maurier idazlearen izenburu berdineko Jamaica Inn eleberriaren zinemarako egokitzapena da. Charles Laughton, Maureen O'Hara eta Emlyn Williams aktoreek antzeztu zuten.
1819an Kornuallesko Bolventor herrixkako Jamaica Inn ostatuan girotua dago.

## Argumentua

Oharra: Atal honek istorio osoa edo amaiera argitzen du.
1819. urtea, Kornualles. Jamaica Inn ospe txarreko ostatua da. Ostatuko ohiko bezero alprojek itsas enbata dagoenean bertako itsasargiko argia ezkutatzeko ohitura zitala dute, modu honetan inguruko ontziek Kosrnuallesko kostalde arriskutsuko itsaslabarren aurka lurjo eta barruan daramatena ohostu ohi dute. Herriko bake epailea den Sir Humphrey Pengallan (Charles Laughton) berak ontzi hondoratzaile talde honi ontzien igarotzearen berri ematen die.
Jada Irlandan seniderik gabe gelditu den Mary Yellard (Maureen O'Hara) irlandar neska gaztea Kornuallesera etorri eta Patience izebarekin (Marie Ney) elkartu berri da, era beran Patience izeba Jamaica Inn ostatuko nagusia den Joss ostalariarekin (Leslie Banks) ezkondua dago. Maryk ontzi hondoratzaile taldea ere topatu du. Eztabaida baten ondoren, Jem Trehearne (Robert Newton) taldekidea urkatzen saiatuko dira, baina Maryk askatzea loortu eta bikotea leku beldurgarri hartatik ihes egitea lortuko du. Baina non babes daitezke?

## Aktoreak

* Charles Laughton – Sir Humphrey Pengallan
* Leslie Banks – Joss Merlyn
* Maureen O'Hara – Mary Yellen
* Robert Newton – James 'Jem' Traherne
* Marie Ney – Patience Merlyn
* Horace Hodges – Butler (Chadwick)
* Hay Petrie – Groom
* Frederick Piper – Agentea
* Herbert Lomas – Ostalaria
* Clare Greet – Ostalaria
* William Devlin – Ostalaria
* Emlyn Williams – Harry kinkilaria
* Jeanne De Casalis – Sir Humphreyren laguna
* Mabel Terry-Lewis – Lady Beston
* A. Bromley Davenport – Ringwood
* George Curzon – Murray kapitaina
* Basil Radford – Lord George

## Kanpo estekak

* Jamaica Inn filmaren IMDBko fitx irakurgai (Ingelesez)
* Datuak: Q497005
# Jamaica udalerria, Vermilion konderria

Jamaica udalerria Ameriketako Estatu Batuetako Illinois estatuko udalerri bat da, Vermilion konderrian. Azken zentsuaren arabera 203 biztanle zituen, 31.32 milia karratu (81.1 km$^2$) eremuan.

## Ekonomia

2020ko zentsuaren arabera, Jamaica udalerrian 30 etxebizitza zeuden. Per capita diru-sarrerak 32.192 estatubatuar dolar ziren.

## Kanpo estekak

* Datuak: Q5813945
# Jamaikako bandera

Jamaikako bandera :
| Erabilera | |
| Proportzioa | 1:2 |
| Erabakia | 1962 |
| Koloreak | Beltza Berdea Horia |
Jamaikako bandera 1962ko abuztuaren 6an erabakitakoa da. Bandera kolore beltz, berde eta horiz osatuta dago. Beltzak jamaikarren indarra eta sormena adierazten du; horiak eguzki argia eta bertako aberastasun naturala; eta berdeak etorkizunerako esperantza eta nekazal aberastasuna.

## Kanpo estekak

* Datuak: Q172517
* Multimedia: National flag of Jamaica / Q172517
# Jamaica (Iowa)

Jamaica Iowako hiri bat da. Guthrie konderrian kokatua dago. 2010ean 224 biztanle zituen, 1,18 kilometro koadrotan banatuta.

## Ikus, gainera

* Guthrie konderria

## Kanpo estekak

* Datuak: Q1913470
* Multimedia: Jamaica, Iowa / Q1913470
# Jamaica Beach (Texas)

Jamaica Beach Texasko hiri bat da. Galveston konderrian kokatua dago. 2010ean 983 biztanle zituen, 1,49 kilometro koadrotan banatuta.

## Ikus, gainera

* Galveston konderria

## Kanpo estekak

* Datuak: Q932626
* Multimedia: Jamaica Beach, Texas / Q932626
# Jamaika Etorbidea (Brooklyn)

Jamaika Etorbidea, ingelesez Jamaica Avenue, AEBetako New York hiriko Brooklyn eta Queens barrutietan dagoen etorbide bat da. Denera 17,4 kilometro luze du.
* Datuak: Q6127266
* Multimedia: Jamaica Avenue / Q6127266
# Jamaica (Queens)

Jamaica, AEBetako New York hiriko auzo bat da, Queens barrutian. 2010eko erroldaren arabera 53.571 biztanle zituen.
* Datuak: Q1320403
* Multimedia: Jamaica, Queens / Q1320403
# Jamaica (Vermont)

Jamaica Vermont estatubatuar estatuko Windham konderrian dagoen herria da. 2010. urtean 1.035 biztanle zituen eta 8 pertsona/km²-ko dentsitatea.

## Kanpo estekak

* Datuak: Q3450853
* Multimedia: Jamaica, Vermont / Q3450853
# Ioar Oteiza

Ioar Oteiza Goienetxe (Lesaka, Nafarroa Garaia, 1988ko maiatzaren 23a) komunikazioan aditua da. Komunikazio agentzia bateko bezeroen aholkularitza du ogibide Oteizak, eta sare sozialek erabiltzaileengan duten eragina aztertu du. Durangoko Azokako komunikazio arduraduna eta Lesakako zinegotzia ere bada. 2022ko uztailaren 8an, Lesakako jaietan, Oteiza Berdintasunerako zinegotzia 1681ean datatutako alabarda eraman zuen lehen emakumea izan zen.

## Biografia

Oinez ikasi aurretik hasi omen zen berbetan. Agian horiek izango ziren komunikatzaile izateko lehen pausuak. Bilbon ekomiaz ikasi zuen. Ekonomian lizentziatu zen Euskal Herriko Unibertsitatean, Italiara joan zen Erasmus programa batekin, ondoren Komunikazio Zuzendaritza eta Publizitate Gestioan (ESIC) masterra egin zuen Bartzelonan eta zerbait berezia egiteagatik Argentinara joan zen. Hiru urtez egon zen han, baina ez zen geldirik egon, euskarazko eskolak eman zituen Euskal Etxeetan eta beste hainbat ekintzatan ere parte hartu zuen

## Komunikatzaile

Komunikazioaren munduan eta mundutik dabil bueltaka, ikasten eta gozatzen. Durangoko Azokako komunikazio arduraduna da.
   Kultura industriarentzako oasi bat da Durango. Ioar Oteiza

## Korrikalari

Hainbat probatan hartu du parte Ioar Oteizak, beste beste.
* 2018 Behobia-Donostia 20km. proba
* 2019 Behobia-Donostia 20km. proba

## Zaletasunak

Ordenagailua itzaltzerakoan, trikitixaren hauspoa astintzea du gustuko eta mendi eta itsaso bazterretatik korrika aurkitzen du inspirazioa.

## Erreferentziak

* ↑ Briceño, Ainhoa. (2022-07-08). «Vuelve el ‘Zubigainekoa’ a Lesaka» diariodenavarra.es (Noiz kontsultatua: 2022-11-07).
* ↑ NAFARRAK MUNDUAN - Ioar Oteiza. (Noiz kontsultatua: 2022-10-27).
* ↑ «Cultura Vasca» Euskal Echea (Noiz kontsultatua: 2022-11-07).
* ↑ «Prensa» www.durangokoazoka.eus (Noiz kontsultatua: 2022-10-27).
* ↑ «Abenduaren 5a eta 9a bitartean Durangoko azoka.Ioar Oteiza lesakarra da komunikazio arduraduna. - Bortziriak» Erran.eus (Noiz kontsultatua: 2022-10-27).
* ↑ «Ioar Oteiza Goyeneche - Resultados de carreras» runedia.mundodeportivo.com (Noiz kontsultatua: 2022-10-27).
* ↑ Gutaz. (Noiz kontsultatua: 2022-10-27).

## Kanpo estekak

* Elkarrizketa: Kultura industriarentzako oasi bat da Durango Hala Bedi, 2018.12.03
* Elkarrizketa:Durangoko azokaren biharamunean Erran.eus, 2018.12.10
* Elkarrizketa: Gaur egun denok gara 'influencer' Berria, 2019.01.26
* Elkarrizketa: [Segura Irratia]], 2021.12.01
* Datuak: Q114878690
# Ioannis Bourousis

Ioannis Bourousis (baita Giannis, Yiannis, Yannis, Mpourousis ere, grezieraz: Γιάννης Μπουρούσης; Karditsa, 1983ko azaroaren 17a -) Greziako saskibaloi jokalaria da. ACBko Saski Baskonia taldean egon zen 2015-16 denboraldian. 2017tik Zhejiang Guangsha Lions taldean dabil.

## Taldeak

* AEK Atenas BC (2001-2006)
* FC Barcelona (2005-2006)
* Olympiacos BC (2006-2011)
* Olimpia Milano (2011-2013)
* Real Madrid (2013-2015)
* Saski Baskonia (2015-2016)
* Panathinaikos BC (2016-2017)
* Zhejiang Lions (2017-

## Palmaresa

* Euroliga (2015)
* A1 Ethniki (2002, 2017)
* Greziako Kopa (2010, 2011, 2017)
* ACB Liga (2015)
* ACBko MVP (2016)
* ACBko Superkopa (2013, 2014)
* ACBko Kopa (2014, 2015)
* EuroBasketko urrezko domina (2005) eta brontzezko domina (2009) greziar selekzioarekin.
* EuroBasket sub-20ko urrezko domina (2002) greziar selekzioarekin.

## Erreferentziak

* ↑ «Laboral Kutxa Baskoniak Ioannis Bourousis fitxatu du» EiTB 2015-09-27.
* Datuak: Q741278
* Multimedia: Ioannis Bourousis / Q741278
# Ioannis Sarmas

Ioannis Sarmas (grezieraz: Ιωάννης Σαρμάς, Kos, 1957ko martxoaren 21a) greziar epaile eta politikaria da. Greziako lehen ministroa da 2023ko maiatzaren 25etik ekainaren 26ra.
Zuzenbidea ikasi zuen Atenasen eta Parisen doktoratu zen. Greziako Estatu Kontseiluko eta Kontuen Auzitegiko epailea izan zen, eta 2002tik 2013ra Kontuen Europako Auzitegiko atal bateko buru izan zen.
2023ko maiatzeko hauteskundeen ondoren, Grezian trantsizioko gobernu bateko lehen ministro izendatu zuten, ekainean hauteskundeak egin arte.
# Ioannis Tamuridis

Ioannis Tamuridis (grezieraz: Ιωάννης Ταμουρίδης; Tesalonika, 1980ko ekainaren 3a) greziar txirrindulari ohia da. Greziako txirrindularirik onena izan da, eta guztira, hamaika aldiz izan da Greziako Txapelduna errepidean eta erlojupekoan. Gainera, pistan beste bost txapelketa irabazi zituen. Profesionaletara pasa baino lehen, zortzi Greziako txapelketa irabazi zituen. 2013ean Euskaltel Euskadik fitxatu zuen. Arrazoia, UCIk puntaketa sistema aldatu zuen eta taldearen jarraipena lehenengo mailan kolokan zegoela eta, puntuak zituzten txirrindulariak hartu behar izan zituzten (honek polemika sortu zuen). Ioannis hamabi garaipen lortu zituen aurreko bi denboraldietan maila baxuko lasterketatan (bere herrialdeko hiru txapelketa barne). 2013ean bere herrialdeko errepideko eta erlojupeko txapelketak irabazi zituen eta taldearentzat bi garaipen garrantzitsu.

## Taldeak

* SP Tableware (2009-2012).
* Euskaltel Euskadi (2013).
* SP Tableware (2014).
* Synergi Baku (2015-2016).

## Palmaresa

Errepidea

### 2009

* Rumaniako Tourreko etapa bat.
* Greziako Erlojupeko Txapelketa.

### 2010

* Greziako Txapelketa.
* Greziako Erlojupeko Txapelketa.

### 2011

* Greziako Txapelketa.
* Greziako Erlojupeko Txapelketa.
* Jelajah Malaysiako etapa bat.
* Rumaniako Tourreko etapa bat
* Greziako Tourreko etapa bat.
* Szeklerland Tourreko etapa bat.

### 2012

* Greziako Erlojupeko Txapelketa.
* Argeleko Zirkuitua.
* Rumaniako Tourreko hiru etapa.
* Szeklerland Tourreko etapa bat.

### 2013

* Greziako Txapelketa.
* Greziako Erlojupeko Txapelketa.

### 2014

* Taiwaneko Tourreko etapa bat.

### 2015

* Greziako Erlojupeko Txapelketa.

### 2016

* Greziako Txapelketa.
* Greziako Erlojupeko Txapelketa.
Pista

### 2011

* Greziako Txapelketa Omniumean.
* Greziako Txapelduna Puntuaketan.

### 2012

* Greziako Txapelduna Scratchean.
* Greziako Txapelduna Puntuaketan.
* Greziako Txapelduna Jarraipenean.

## Kanpo estekak

* Datuak: Q728008
* Multimedia: Ioannis Tamouridis / Q728008
# Ioannis Theotokis

Ioannis atheotokis (grezieraz: Ιωάννης Θεοτόκης; Korfu, 1880ko irailaren 5a – ibidem, 1961eko ekainaren 6a) greziar politikaria izan zen. Greziako lehen ministroa izan zen 1950eko urtarriletik martxora.
Georgios Theotokis Greziako lehen ministroaren semea izan zen. Zazpi aldiz izan zen diputatu eta hiru aldiz Nekazaritza ministro. 1935ean Georgios Kondilisen gobernuko presidenteorde bihurtu zen, Jurgi II.a erregea erbestetik itzultzea ahalbidetu zuena. Bigarren Mundu Gerraren ondoren, parlamentuko presidente bihurtu zen 1946an, eta 1950ean lehen ministro izan zen.
Hargin beltza eta Georgios Rallis lehen ministroaren osaba izan zen.
# Ioannis Grivas

Ioannis Grivas (grezieraz: Ιωάννης Γρίβας; Kato Tithorea, 1923ko otsailaren 23a - Atenas, 2016ko azaroaren 27a) greziar politikari eta epailea izan zen.
Zuzenbidea ikasi zuen Atenasko Unibertsitatean eta 1954tik aurrera epaile izan zen. 1975ean Greziako Junta Militarra epaitu zuen auzitegiko kide izan zen, 1979an Auzitegi Gorenean sartu zen eta 1989tik 1990era buru izan zen.
1989ko ekaineko hauteskundeetan PASOKen eta Demokrazia Berriaren arteko berdinketaren ondoren, kudeaketa-gobernu bateko lehen ministro izendatu zuten hauteskundeak deitzeko.
# Ioannis Kapodistrias

Ioannis Kapodistrias edo Capo d´Istriako kondea (Korfu, 1776ko otsailaren 11a - Nauplio, 1831ko urriaren 9a) greziar politikaria bat izan zen. 1828–1831 bitartean, Grezia independenteko lehenbiziko estatuburua izan zen.

## Bizitza

1802-1807. urteetan Joniako uharteetako estatu-idazkaria izan ondoren, Errusiako koroaren aginduetara jarri zen 1809an, eta 1816-1822 bitartean Alexandro I.a tsarraren Kanpo Arazoetarako ministroa izan zen. Greziako burujabetasuna alferrik aldarrikatu eta gero, Errusiako koroak kargu guztiak kendu zizkion, eta Capo d´Istriak Genevara jo zuen Greziako burujabetasunari bete-betean ekiteko xedean.
1827an, Greziako Errepublikako estatuburu hautatu zuten, eta handik aurrera barne- eta kanpo-arazo askori heldu behar izan zion. Kontrako iritziak onartzen ez zituen eta herriaren atsegina egiten asmatu ez zuen aristokrata, iragan errusiazalea ezkuta ez zezakeen diplomazialaria, eta bertako handikiek higuin zuten politikaria izaki, aginpide egoki bati eusterik ez zuen izan, eta 1831. urtean Peloponesoko klan boteretsu bateko bi kidek hil zuten Nauplio hirian.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q220430
* Multimedia: Ioannis Kapodistrias / Q220430
# Ioannis Paraskevopoulos

Ioannis Paraskevopoulos (grezieraz: Ιωάννης Παρασκευόπουλος; Lavda, Elide, 1900eko abenduaren 25a – Grezia, 1984ko apirilaren 8a) greziar politikaria eta bankaria izan zen. Greziako lehen ministroa izan zen 1963tik 1964ra eta 1966tik 1967ra.
1963ko abenduaren 30ean jarduneko lehen ministro izendatu zuten, Georgios Papandreu ordezteko. 1964ko otsailaren 18ra arte zuzendu zuen gobernua, Papandreuk botereari berriro ekin zionean. 1966ko abenduaren 22an lehen ministroaren kargua bete zuen berriz ere, Stefanos Stefanopoulosek konfiantza-mozio bat galdu zuenean. 1967ko apirilaren 3an, Panagiotis Kanellopoulosek ordezkatu zuen, Greziako militarrek estatu-kolpe bat eman baino egun batzuk lehenago. Defentsa Nazionaleko ministro ere izan zen aldi horretan.
# Javier Rodríguez Pérez

Javier Rodríguez Pérez (O Porriño, 1979ko apirilaren 22a -) Espainiako saskibaloi jokalaria da, egun ACBko Bilbao Basket taldean dabilena.

## Ibilbidea

| Urtea | Liga | Taldea |
| 1995-96 | | Saski Baskonia Junior. |
| 1996-97 | High School | Trumbull High School |
| 1997-98 | NCAA | Boston College |
| 1997-98 | | Arabako Foru Aldundia |
| 1997-98 | ACB | Tau Cerámica |
| 1998-99 | LEB | Cabitel Gijón |
| 1999-00 | ACB | Tau Cerámica |
| 2000-02 | ACB | Gijón Baloncesto |
| 2002-03 | ACB | Leche Río Breogán |
| 2003-04 | ACB | Jabones Pardo Fuenlabrada |
| 2004-06 | ACB | Leche Río Breogán |
| 2006-07 | LEB | Leche Río Breogán |
| 2006-07 | LEB | Ricoh Manresa |
| 2007-09 | ACB | Ricoh Manresa |
| 2009-? | ACB | Bilbao Basket. |

## Selekzioa

2003an Espainiako selekzioarekin debutatu zuen Belgikaren aurka. Hiru puntu lortu zituen.

## Palmaresa

* 1995 Eurobasket Junior. Zilarrezko domina. Lisboa.
* 2001 Mediterranear Jokoak. Urrezko domina. Tunis.
* 2006-07 LEB Liga (Ricoh Manresa)

## Erreferentziak

* ↑ ACB Ligaren webgunea
* Datuak: Q1753427
# Javier Rojo

Francisco Javier Rojo García (Iruñea, 1949ko martxoaren 2a) arabar politikaria da. Espainiako Alderdi Sozialistako kidea. Industria-maisua da ogibidez, arte grafikoetan espezializatua. 1976an UGTko kide egin zen, eta hurrengo urtean Euskadiko Alderdi Sozialistakoa. Gasteizko Udalean zinegotzi izan zen 1983tik 1984ra eta 1991tik 1996ra, Arabako foru-diputatua 1979tik 1983ra eta 1987tik 1991ra, eta Arabako Batzar Nagusietako prokuradorea 1983tik 1987ra eta 2003tik 2004ra. Gainera, Espainiako Kongresuko kide izan da 1982tik 1993ra, eta Senatukoa 1993tik aurrera. PSOEk 2004ko Espainiako Legebiltzarrerako hauteskundeak irabazi zituenetik bera da Senatuko lehendakaria.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3068742
* Multimedia: Javier Rojo / Q3068742